جمهورباشقانی رجب طیب اردوغانین سفرین‌دن اؤنجه بیرلشمیش عرب امیرلیکلرینین ان یوکسک بیناسی اولان برج خلیفه‌نین اوزرینه تورک بایراغی و تورکجه «خوش گلمیسینیز» یازیسی عکس ائتدیریلدی.
تورکیه‌نین ابوظبی‌ده‌کی ائلچیسی توغای تونچ‌ار سوسیال مئدیا حسابین‌دا بیرلشمیش عرب امیرلیکلرینین مشهور گؤی‌ده‌له‌ن پروژه‌سی بورج الخلیفه‌نین تورک بایراغی ایله ایشیقلاندیریلان ویدئوسونو پایلاشدی.
ائلچی تونچ‌ار، استقلال مارشی ایله چکیله‌ن ویدئونو "بیرلشمیش عرب امیرلیکلری و تورکیه ایلیشکیلرینده تاریخی بیر گون. بیرلشمیش عرب امیرلیکلرین‌دن جمهورباشقانی اردوغانا ایستی بیر قارشیلاما" ایفاده‌لری ایله پایلاشدی.
اردوغان ابوظبی ولیعهدی شیخ محمد بن زاید آل نهیانین دعوتی ایله بو گون و یارین بیرلشمیش عرب امیرلیکلرینه رسمی سفر ائد‌جک.
جمهورباشقانی اردوغانین سفری چرچیوه‌سینده گئچیریله‌جک گؤروشمه‌لرده تورکیه ایله امارات آراسیندا ایکیلی ایلیشکیلر بوتون یؤنلری ایله دگرله‌ندیریله‌جک، امکداشلیغین گلیشدیریلمه‌سی ایمکانلاری مذاکیره اولوناجاق.
اردوغان آیریجا، «اکسپو ۲۰۲۰ دوبی»یه گئده‌جک و «تورکیه اولوسال گونو» اولاراق تعیین اولونان ۱۵ فوریه‌ده تورکیه‌ سرگی ساحه‌سینه باش چکه‌جک.
